280 KOLIIKER. — Je insectorum genesi. 
bus et avibus evolutio clare docet, simplicissimarum excrescen- 
tiarum instar e laminarum ventralium parte posteriore vel e loco 
medio inter laminas dorsales et ventrales ea enasci, et posthac 
abdomen versus crescere. Tales excrescentiæ , quæ et situ et 
formà congruunt in articulatis quoque apparent, ut Aselli 
aquatici membra illa transitoria, Decapodorum branchiæ, Insec- 
torum alæ. Præterea in ambobus post laminas dorsales et abdo- 
minales jam formatas oriuntur, ut de vertebratis omnibus est 
notum, de Crustaceis et Insectis patet ; anteriora denique poste- 
rioribus ubique prius apparent. Sic nullus inven'etur piscis, 
nullum insectum, posterioribus solum prædita atque in embryo- 
nibus mammalium , etc., omnibus brachia ante pedes adsunt. 
Restat, ut pauca, de quibus in prioribus disserere præter- 
miseram, addam. Primum est articulatorum oris in parte 
primitiva situs. Hunc ita explico, harmonia præstabilita os, 
quum membra ad manducandum in hac parte orirentur, ibidem 
formari debuisse. Denique quomodo annulus ille nervorum 
œsophageus factus sit, demonstrabo. Systema nervorum inter 
primas embryonis partes oritur, tum œsophagus, quum partem 
priruitivam perforat, in nervos incidit et per eos transire debet. 
Quare nervorum ganglion cerebrale ante œsophagum vel inter- 
dum supra hunc tenet locum. 
$ 40. Jam quum et articulatorum membra cum membris 
alüsque vertebratorum partibus consentire demonstraverim, 
pro certo atque explorato habeo, articulatorum abdomen ; ut 
hactenus est dictum, verum dorsum esse et vertebratorum dorso 
omnino respondere. Id mirum non est articulata tergum terræ 
obvertere vel in tergo ingredi, quum eorum membra in hac 
sita sint parte. Sunt quoque pisces, qui uno latere solem, altero 
terram spectant, Nonne etiam sunt articulata ( Apus, Branchi- 
pus, Daphnia, Polyphemus ) qui terræ abdomen , vel ut non- 
nulla Amphipoda latus obvertunt ? Sed in eo contra verum et 
maximi momenti discrimen inest inter articulata et vertebrata, 
hoc prætermisso, illa systemate osseo omnino carere et corpus 
magis disjunctum , omni parte igitur articulatum habere, ut 
horum laminæ dorsales coaluerint, illorum semper apertæ 
